Source: https://www.jogiforum.hu/hirek/archivum/2005-07.2.0
Timestamp: 2020-02-18 07:50:12
Document Index: 11342133

Matched Legal Cases: ['bíróság ', 'bíróság ', 'Bíróság ', 'Bíróság ', 'bíróság ', 'bíróság ']

Hír archívum: 2005. július
Kinek előnyös a szoftverszabadalmakról szóló szavazás eredménye?
A számítógépre alkalmazott találmányokról (Computer Implemented Inventions, CII) szóló európai irányelv tervezetét elutasította az Európai Parlament. A szavazás óta meglepően egyforma hangokat hallatnak a különböző érdekcsoportok sajtóirodái.
Egyedül maradt javaslatával Magyarország
Csehország, Szlovákia és Lengyelország az eredetileg tervezett hétéves uniós költségvetés mielőbbi elfogadását szorgalmazza. Ez a visegrádi országok külügyi vezetőinek budapesti megbeszélésén hangzott el. Magyarország így a visegrádiak körében is egyedül maradt azzal a javaslattal, mely hároméves költségvetést javasolt.
Rögzítő nélküli vonalat kellene ajánlani
Jogszerűtlenül rögzítik az ügyfelekkel folytatott telefonbeszélgetéseit azok a cégek, amelyek nem ajánlják fel a választás lehetőségét a hívó félnek – állapította meg Péterfalvi Attila adatvédelmi ombudsman. A központi energiaszolgáltatók, a telefontársaságok, brókercégek és más kiemelt szolgáltatók automatái csupán közlik, hogy a beszélgetést rögzítik.
Az EU vezetői üdvözlik az alkotmány luxemburgi elfogadását
Az Európai Unió vezetői üdvözölték, hogy a vasárnap lezajlott luxemburgi népszavazáson a választók 56,5%-a mondott igent az Európai Alkotmányra 44,4% ellenében. Ez különösen annak fényében jelentős, hogy az Alkotmány francia és holland elutasítása súlyos kétségeket vetett fel a dokumentum jövőjével kapcsolatban.
Szakmai kerekasztal a készülő új BV-kódexról
A Magyar Helsinki Bizottság 2005. július 8-án szakmai kerekasztalt rendezett Budapesten a készülő új Bv-kódexról. A rendezvényre meghívást kaptak azon állami és civil szervezetek, amelyek részt vesznek a büntetések és intézkedések végrehajtásáról szóló törvénytervezet megalkotásában, illetve amelyek észrevételeket tettek az eddigi jogalkotási folyamat során.
Szakértői tárgyalások indulnak a Gyógyszerész Kamarával
Az Egészségügyi Minisztérium és a Magyar Gyógyszerész Kamara szakértői intenzív egyeztetést kezdenek még e héten a nemrégiben elfogadott gyógyszerpiaci rendtartásról szóló törvény végrehajtásának általános kérdéseiről.
A nanotechnológia üzleti kockázatai
A Cientifica nevű tanácsadócég nemrég elkészített tanulmányában hívja fel a figyelmet a nanotechnológiai befektetéseket fontolgató cégek előtt álló, gyakran a jogi környezetben rejlő lehetséges nehézségekre.
Az Európai Unió korszerűsíteni törekszik az online zenék szerzői jogvédelmét
Az Európai Bizottság július 7-én nyilvánosságra hozta azokat az új jogi szabályozásra vonatkozó terveit, amelyeknek célja, hogy korszerűbbé tegyék az internetes felhasználásra engedélyezett zenék jogvédelmére vonatkozó szabályozást.
A luxemburgiak igent mondtak az uniós alkotmányra
Most győzött az igen. A luxemburgiak elfogadták az uniós alkotmányt a vasárnap tartott népszavazáson. Az Európai Unió egyik alapítója a tizenharmadik tagállam volt, amely ratifikálta az unió alkotmányos szerződését.
Szigorítva gyorsít az igazságügyi tárca
Gyorsabbak lehetnek a perek a bíróságokon, s ha a 100 millió forintot meghaladja a pertárgy értéke, akkor nem lesz elegendő az eddigi szokásos eljárás alkalmazása.
Szabad az út az osztrák egyetemekre
Az osztrák egyetemek felvételi eljárása sérti az EU jogszabályokat - határozott az Európai Bíróság. Eddig Ausztriában a külföldi diákoknak bizonyítaniuk kellett, hogy saját országukban felvételt nyertek az egyetemre, csak azután jelentkezhettek osztrák felsőoktatási intézménybe.
Német-magyar tárgyalások a szolgáltatásnyújtásról
A határokon átívelő szolgáltatásnyújtás kérdéseivel foglalkozó német-magyar vegyesbizottság ül össze, hogy megvitassa a szolgáltatások jogi alapjait, de szó lesz a „Pannonia“ és a „Bunda“ különleges akciócsoportok által folytatott nyomozás állásáról is.
Ombudsman előtt a Széchenyi Kártya tartozások
Lenkovics Barnabás, az állampolgári jogok országgyűlési biztosa kezdeményezte, hogy a Széchenyi Kártya Hitelkonstrukció lebonyolításával megbízott KA-VOSZ Rt. vizsgálja felül diszkriminatív gyakorlatát, amely során az azonos megítélésű több száz adós közül két vállalkozó adatait – tartozásuk megemlítésével – nyilvánosságra hozta féloldalas sajtó hirdetésben, példa statuálás céljából.
Az Európai Bizottság részletes vizsgálatot indított az E.ON – MOL összefonódás engedélyezési eljárásban
Az Európai Bizottság részletes vizsgálatot indított az EU összefonódás-ellenőrzési rendelete alapján a magyarországi MOL olaj- és gázcsoport gáznagykereskedelmi és gáztárolási üzletágának a német energiavállalat, az E.ON által tervezett felvásárlása ügyében.
A GVH engedélyezte, hogy a Dél-magyarországi Húsipari Rt. irányítást szerezzen a Pick Szeged Rt. felett
A Gazdasági Versenyhivatal engedélyezte, hogy a Dél-magyarországi Húsipari Rt. irányítást szerezzen a Pick Szeged Rt. felett. A GVH eljárásaiban a fúziók versenyre gyakorolt hatását vizsgálja. A Versenytanács engedélyező döntését arra alapozta, hogy a Pick Szeged és a Délhús összefonódása nem hoz létre olyan gazdasági erőfölényt, amely akadályozza a hatékony versenyt az érintett piacon.
Halványodik a választóvonal az állampolgári biztonság és szabadság között
A Centre for European Policy Studies által szervezett konferencián elhangzottak megkérdőjelezik az Európai Unió jelenlegi biztonságpolitikai célkitűzéseinek az állampolgári szabadságjogokhoz fűződő helyes irányvonalát. A tanulmánynak sajnálatos aktualitást ad a londoni terrortámadás.
Az amerikai sajtó bírálja Judith Miller bebörtönzését
A sajtószabadság működését veszélyeztető beavatkozásnak minősítik csütörtöki amerikai lapkommentárok Judith Miller amerikai újságírónő bebörtönzését.
Lépés a kisebb parlament felé
Kétfordulós szavazás, a jelenleginél arányosabb képviseletet biztosító parlament, megmaradó (de átrajzolt) egyéni választókörzetek – a tegnapi négypárti megbeszélés után úgy tűnik, ilyen paraméterek mentén formálódhat 2010-re a kisebb parlament.
A Bizottság bemutatta a kohéziós politika új irányelveit
Az Európai Bizottság bemutatta a kohéziós politika 2007 utáni irányelveit, ám figyelmeztetett: a költségvetési vita elhúzódása veszélybe sodorhatja az új projekteket.
Elhalasztott lengyel döntés az Alkotmány ratifikációjáról
A lengyel alsóház elhalasztotta az EU Alkotmány ratifikációjáról szóló döntést, amely azt jelentheti, hogy az alapszerződés ügye a szeptemberi általános választásokig biztosan nem merül fel.
Megújította Együttműködési Megállapodását az APEH és a VPOP
Dr. Szikora János az APEH elnöke és Dr. Nagy János a VP országos parancsnoka a mai napon (2005. július 7-én) az aktuális feladatok hatékony együttműködéssel történő megoldását rögzítő megállapodást írt alá az APEH székházában.
A kábítószerrel kapcsolatos Btk. tényállások változásáról
Az Igazságügyi Minisztérium közzétette honlapján a Büntető Törvénykönyvről szóló 1978. évi IV. törvény kábítószerrel kapcsolatos törvényi tényállásainak módosításáról szóló tervezetét.
Az Alkotmánybíróság 2005. július 11-12 -ei teljes ülésének napirendje
Az Alkotmánybíróság hétfői teljes ülésén tárgyalja az épített környezet egyik rendelkezése alkotmányellenességének vizsgálata tárgyában benyújtott indítványt.
Grafikus szervezetek ármeghatározása miatt bírságolt a GVH
A Gazdasági Versenyhivatal Versenytanácsa 2005. július 5-én tartott tárgyalásán megállapította, hogy a Magyar Tervezőgrafikusok Egyesülete (MTE) 1997. január 1-től, valamint az MTE, a Magyar Alkotóművészek Országos Egyesülete (MAOE) és a Magyar Képzőművészek és Iparművészek Szövetsége (MKISZ) 2000. április 1-től érvényesülő árjegyzékei alkalmasak a verseny korlátozására.
Váratlan EB döntés a nemzeti jövedelemadókról
A Luxemburgi Bíróság legutolsó döntése új alapokra helyezi a nemzeti adójogok és az Európai Unió jogának kapcsolatát. Egy, az Európai Bíróság által vizsgált adójogi ügyben hozott döntés szerint a jövedelemadóra vonatkozó holland szabályozás sajátosságai nem ellentétesek a diszkrimináció tilalmának követelményével.
Egyszerűsítené a zenei jogdíjak beszedését és az engedélyeztetését az EU
Az Európai Unió várhatóan minden tagállamra kiterjedő engedélyeztetési tervezetet dolgoz ki az on-line zeneszolgáltatásra és a szerzői jogdíjak begyűjtésére vonatkozóan.
Országjárásra indul a Hírközlési Fogyasztói Jogok Képviselője
2005 nyarán öt helyszínt érintő országjárásra indul Juhász Károly, a Hírközlési Fogyasztói Jogok Képviselője (HFJK), jelentette be a Nemzeti Hírközlési Hatóság (NHH).
Nem "nyugatellenes" a Frei dosszié
Az Országos Rádió és Televízió Testület Panaszbizottságának 2. sz. eljáró tanácsa állampolgári bejelentésre megvizsgálta az MTM-SBS Televízió Rt. 2005. május 9-én sugárzott "Frei dosszié"című. műsorát, melyben a panaszos azt kifogásolta, hogy amerikai, illetve nyugati világ ellenes kijelentések hangzottak el.
A Gazdasági Versenyhivatal Versenytanácsa 2005. július 6-án tartott tárgyaláson megállapította, hogy az Avalon Team Kereskedelmi és Szolgáltató Korlátolt Felelősségű Társaság a fogyasztók megtévesztésére alkalmas magatartást tanúsított azzal, hogy a Vivax, Metabol, Oxitarm és Életkristály termékek forgalmazása, valamint az azokkal kapcsolatos tájékoztatás során termékeinek gyógyhatást tulajdonított.
Ha nem kell az euró, ki lehet szállni!
Az Európai Unió közös valutát használó tagállamai önállóak, így bármelyikük kiléphetne az eurózónából, egy ilyen lépés azonban komoly veszélyeket rejt magában - mondta az Európai Központi Bank egyik magas rangú munkatársa.
Fizet az egyház a pedofil papokért
Minden idők legnagyobb összegű kártérítését ítélte meg egy bíróság Kentucky államban az amerikai katolikus papok szexuálisan bántalmazott, zaklatott áldozatainak. Az egyesített ügyben hozott ítélet szerint Covington katolikus egyházmegyének 120 millió dollárt (25 milliárd forint) kell fizetnie sok sértettnek.
Bebörtönözték a kém leleplezéséért
Bebörtönözték a New York Times újságíróját az Egyesült Államokban. Az újságírónő nem volt hajlandó közölni, milyen forrás segítségével leplezte le a CIA egyik titkosügynökét.
Magyar-brit egyeztetés EU-kérdésekről
Udvardi Iván helyettes államtitkár és a KÜM illetékes főosztályvezetői találkoztak John Nichols-szal, az EU elnökséget kezdő Egyesült Királyság budapesti nagykövetével, hogy áttekintsék a brit elnökség prioritásaiból adódó együttműködési lehetőségeket.
Az amerikai irodák továbbra is uralják a fuziók és felvásárlások piacát
Az amerikai irodák 2005 első felében mind a megkezdett, mind a befejezett Mergers & Acquisitions (M&A) vonatkozásában is meghatározó szerepet játszanak a világméretű statisztikákban.
Svájc lesz az EU „adószedője”
Svájc az Európai Unió polgárai által bankjaiban elhelyezett pénzösszegek megadóztatására készül. A lépés azon törekvések része, melyeket a legendás pénzügyi központ a banki diszkréció igen szigorúan vett hagyományának megvédésére indított el.
Vita a szoftverszabadalmakról
Bizonytalan a szoftverek szabadalmaztatásáról szóló irányelv parlamenti elfogadása. A keddi vitában felszólaló képviselők jelentős része bírálta a Bizottságot és a Tanácsot, amiért nem vették kellő mértékben figyelembe az EP-képviselők álláspontját a jogszabályról. Az európai parlamenti pártok ma, július 6-án szavazzanak a jogszabálytervezetről.
Megszűnhet a regisztrációs adó
Az Európai Bizottság elé terjesztett, ma (2005. július 5.) elfogadott irányelv szerint hosszútávon megszűnne a regisztrációs adó. A végső döntés azonban a tagállamok kezében van.
Elkezdődött a parlamenti vakáció
Háromszázötvenhat órányi ülésezés után tegnaptól hivatalosan is vakációra vonultak a képviselők. A Valentin-napi ülésszakkezdettől a tegnapi zárásig kereken száz törvényt fogadtak el, és rekordszámú vizsgálóbizottság alakult.
A Nemzeti Jogvédő Alapítvány és a Társaság a Szabadságjogokért (TASZ) közös fellépése a rendőrség jogsértő adatkezelési gyakorlata ügyében.
Holger Voss, aki a múlt hónapban azzal érvelt a német bíróság előtt, hogy a dinamikus IP-címek lényegtelenek a könyvelés szempontjából, így az internetszolgáltatóknak nem szabadna tárolniuk azokat, részben megnyerte a német T-Online szolgáltató ellen indított ügyét.
A Magyar Építészkamara elnöksége nagyra értékeli és üdvözli Lenkovics Barnabás országgyűlési biztosnak a kecskeméti Malom Center építkezésével kapcsolatos vizsgálatát, jelentését és körültekintő állásfoglalását – áll a kamara Magyar Hírlaphoz eljuttatott véleményében.
A hét legfontosabb eseménye a július 10-én sorra kerülő, az Európai Alkotmányról szóló luxemburgi népszavazás. Az Európai Parlament nyári szünet előtti utolsó plenáris ülésén a szoftverszabadalmakról és a strukturális támogatásokról folyik majd vita.